text: Tønder i top når det gælder trafiksikkerhed
  10 maj 2014 kl. 13.04
  Tønder gør meget for trafiksikkerhed for børn. Så meget, at kommunen er blandt er allerbedste i landet.
  Det viser Rådet for Sikker Trafik og TrygFondens nyeste skoletrafiktest.
  Næstved er bedst. Derefter følger Gentofte, Gribskov og Tønder.
  Det er ingeniør Anders Hørkjær Pedersen, der er ansvarlig for trafiksikkerhedsarbejdet.
  Han er glad for placeringen, men Tønder er ikke færdig med at arbejde med trafiksikkerheden:
  - Der er nok at tage fat på. F.eks. er hastigheden på landevejene fortsat et stort problem. Så det har vi i høj grad fokus på, og vi arbejder lige nu på en hastighedsplan for det åbne land, siger Anders Hørkjær Pedersen.
   
  Kommunernes Skoletrafiktest 2014 er gennemført af Rådet for Sikker Trafik og TrygFonden. Undersøgelsen fokuserer på kommunernes samarbejde med bl.a. skoler og politi om at give børn og unge gode trafikvaner. Det er femte år i træk, undersøgelsen gennemføres.
  Sikker Trafik
  